இரண்டாவது தத்துவம் பற்றியது : கீழைத் தத்துவம் மட்டுமே உள்வாங்கப்பட்டு எழுதப்பட்டதினால் இது மிக உண்மையான மீட்புவாத நாவல் என்று சொல்ல வேண்டும். அதிலும் இன்று வரையில் வளர்ந்து வந்துள்ள ஐரோப்பியச் சிந்தனை மரபுடன் இணை சொல்லக் கூடியதாய் ஏன் இந்தியத் தத்துவம் வளர்ச்சியே பெறவில்லை என்பது ஆராயப் படவேண்டிய ஒன்று. 21-ம் நூற்றாண்டில் இருக்கிற நாம் மேலைத் தத்துவச்சாயல் படர்ந்த கருத்துலகை முற்றுமாய் மறைத்துவிட்டு தத்துவ நாவல் எழுதுவது என்பது காலத்தில் பின்னோக்கிப் போவது தான். இது ஜெயமோகனின் பரந்த உலகப் பார்வையுடன் தொடர்பு கொண்டதும் கூட என்பதால் விமர்சிக்கப் படவேண்டிய ஒன்று என்று எண்ணுகிறேன்.